मांगलिक कार्यों पर अब एक महीने के लिए लगा विराम
रायगढ़ | शनिवार से एक महीने के लिए शुभ कामों पर विराम लग जाएगा। ऐसा खरमास प्रारंभ होने के कारण होगा। हिंदू समाज के अनुसार पौष मास में नए काम की शुरुआत नहीं की जाती है। ऐसे में शादियों समेत अन्य शुभ काम पर रोक लग जाएगी। हालांकि यह लोकाचार है और इस मास में अनिष्ट सिद्धि के लिए विशेष मंत्रों का जाप किया जाता है। पौष मास को बोल-चाल और लोकाचार में अपवित्र मास कहा जाता है। मान्यता है कि इस मास में शुभ काम लोग नहीं करते हैं। किसी शुभकार्य की शुरुआत भी नहीं की जाती है। हालांकि यह केवल मान्यता है, लेकिन पंडितों की मानें तो यह मास विशेष सिद्धि के लिए महत्वपूर्ण है। खरमास के कारण अब महीने भर तक शादी समारोह, गृह प्रवेश, व्यापार मुहूर्त, देव पूजन, मुंडन संस्कार, जनेऊ संस्कार समेत अन्य मांगलिक काम नहीं होंगे।
hin_Deva hin_Deva